Comisión Europea

La Comisión Europea representa’l poder executivu dientro de la Xunión Europea y defende los intereses de la organización nel so conxuntu. La Comisión propón la llexislación y les politiques al Parllamentu Européu y al Conseyu de la Xunión Europea o Conceyu de Ministros, que son les instituciones que llueu tienen que facer les lleis.

La Comisión ta formada por 27 comisarios, ún por cada país. Los comisarios son elixíos por cinco años y son independientes de los gobiernos que los nomen, defenden los intereses de tolos europeos, non del so Estáu.
Les decisiones son tomaes de forma colexada, ye dicir, la mayoría de los miembros tien qu'asumir lo que la mayoría decide, polo que tien qu'haber un ciertu alcuerdu. 

El presidente de la Comisión Europea ye elixíu pol Conseyu Européu y el Parllamentu aceptalu o refugalu. Una vez elixíu impón a cada comisariu’l so cargu, cargos que se somenten a votación en bloque pol Parllamentu.

La institución fai proyeutos de llei, toma la iniciativa llexislativa, y el Conseyu de Ministros y el Parllamentu deciden si esi proyeutu va convertise nuna llei europea o non. 

Amás, la Comisión vela pol cumplimentu del drechu comunitariu, sancionando o denunciando, y tamién tien el deber de desendolcar les llei europees.

 Referencies 

 Enllaces esternos 

Categoría:Xunión Europea